BILANȚUL ZILEI: Peste 300 de decese și aproape 5.000 de cazuri noi de COVID. 1.733 de oameni sunt la Terapie intensivă.
307 persoane au murit de coronavirus în ultimele 24 de ore. În același interval au fost depistate peste 4.800 de cazuri noi de COVID.
Peste 4.800 de noi cazuri de Covid și 307 decese au fost raportate în ultimele 24 de ore în România, a transmis vineri Grupul de Comunicare Strategică (GCS).Potrivit GCS, până vineri, în România au fost înregistrate 1.735.277 de cazuri de infectare cu noul coronavirus, dintre care 9.590 sunt ale unor pacienți reinfectați, testați pozitiv la o perioadă mai mare de 180 de zile după prima infectare. 1.556.403 pacienți au fost declarați vindecați.În ultimele 24 de ore au fost înregistrate 4.844 cazuri noi de persoane infectate cu SARS – CoV – 2, dintre care 82 sunt ale unor pacienți reinfectați, testați pozitiv la o perioadă mai mare de 180 de zile după prima infectare.Distinct de cazurile nou confirmate, în urma retestării pacienților care erau deja pozitivi, 736 de persoane au fost reconfirmate pozitiv.Până vineri, 52.513 persoane diagnosticate cu infecție cu SARS – CoV – 2 au decedat.În ultimele 24 de ore au fost raportate de către INSP 307 decese (157 bărbați și 129 femei), din care 21 anterioare intervalului de referință, ale unor pacienți infectați cu noul coronavirus, internați în spitalele din Alba, Arad, Argeș, Bacău, Bihor, Bistrița-Năsăud, Botoșani, Brăila, Brașov, Buzău, Călărași, Caraș-Severin, Cluj, Constanța, Covasna, Dâmbovița, Dolj, Galați, Giurgiu, Gorj, Harghita, Ialomița, Iași, Ilfov, Maramureș, Mehedinți, Mureș, Neamț, Olt, Prahova, Sălaj, Satu Mare, Sibiu, Suceava, Teleorman, Timiș, Tulcea, Vaslui, Vâlcea și Municipiul București.Dintre cele 307 decese, unul a fost înregistrat la categoria de vârstă 30-39 ani, 10 la categoria de vârstă 40-49 ani, 24 la categoria de vârstă 50-59 ani, 70 la categoria de vârstă 60-69 ani, 109 la categoria de vârstă 70-79 ani și 93 la categoria de vârstă peste 80 ani.274 dintre decesele înregistrate sunt ale unor pacienți care au prezentat comorbidități, 27 pacienți decedați nu au înregistrat comorbidități, iar pentru 6 pacienți decedați nu au fost raportate comorbidități până în prezent.Au fost raportate 21 decese anterioare intervalului de referință, survenite în județele Alba,Caraș-Severin, Cluj, Galați, Gorj, Iași, Sălaj, Sibiu, în lunile octombrie 2021 și noiembrie 2021. În intervalul de referință au fost raportate 286 decese.Din totalul de 307 pacienți decedați, 286 erau nevaccinați și 21 vaccinați. Cei 21 de pacienți decedați vaccinați aveau vârste cuprinse între grupele de vârstă 50-59 ani și peste 80 de ani. 19 dintre pacienții decedați vaccinați prezentau comorbidități, iar pentru 2 pacienți nu au fost raportate comorbidități.În unitățile sanitare de profil, numărul total de persoane internate cu COVID-19 este de 16.019. Dintre acestea, 1.733 sunt internate la ATI. Din totalul pacienților internați, 273 sunt minori, 249 fiind internați în secții și 24 la ATI.ȘTIRE INIȚIALĂConform datelor existente la nivelul CNCCI la data de 12 noiembrie 2021, ora 10.00, în intervalul de 24 de ore, au fost înregistrate 4.844 cazuri de persoane pozitive cu SARS-COV-2.De asemenea, au fost raportate 307 decese dintre care 21 anterioare.Autoritățile precizează că vor detalia datele în buletinul informativ de la ora 13:00.